Suljetut ovet -museodraamakierros Törnävän kartanossa
Kulttuurikollektiivi Sillan Suljetut ovet –museodraamakierrokset palaavat kesällä 2022 Törnävän kartanoon! Edellisinä kesinä suursuosion saavuttaneet, loppuunmyydyt kierrokset kuljettavat jälleen katsojansa 1800-luvulle kartanon kulta-aikoihin draaman keinoin. Eletään 1840-lukua. Kartanoon saapuu uusi taloudenhoitaja Catharina Charlotta Jernberg, joka tuo valoa ja iloa sen hiljaisiin huoneisiin. Pian kartanon hymytön isäntäkin, Gustaf Adolf Wasastjerna, huomaa talouden kukoistavan tämän nuoren naisen huomassa. Ei mene kauaa, kun kylällä kuhistaan, mitä kartanon suljettujen ovien takana tapahtuu. Suljetut ovet -museodraamakierrokset toivottavat katsojat tervetulleeksi tutustumaan kartanon historiaan ja vuosisadan rakkaustarinaan sen todellisilla tapahtumapaikoilla. Östermyran kartanon eri huoneissa kulkeva esitys johdattelee herrasväen elämäntapaan ja houkuttaa kurkistamaan suljettujen ovien taakse. Paikka: Törnävän kartano, Törnäväntie 23, 60200 Seinäjoki Törnävän kartano on rakennettu 1800-luvulla ja rakennus on suojeltu, joten tila ei valitettavasti ole esteetön. Esityksen kesto: noin 1 h 15 min ESITYKSET Ti 19.7. klo 18 Ke 20.7. klo 15 Ke 20.7. klo 18 Ti 26.7. klo 18 Ke 27.7. klo 15 Ke 27.7. klo 18 Ti 2.8. klo 18 Ke 3.8. klo 18 Ti 9.8. klo 18 Ke 10.8. klo 18 To 11.8. klo 18 Pe 12.8. klo 18 La 13.8. klo 15 La 13.8. klo 18 Esityksiin mahtuu maksimissaan 26 osallistujaa, joten lippujen varaus ja lunastus etukäteen on suositeltavaa. Esitykset järjestetään hallituksen linjaamien, voimassa olevien turvamääräysten mukaisesti.
Suursuosion saavuttaneet museodraamakierrokset kuljettavat jälleen katsojat 1800-luvulle , Törnävän kartanon kulta-aikoihin.
[{"name":"Parsi logo musta .jpg","url":"https://dsre702v2imo2.cloudfront.net/event-images/bd6w9l59zioeh_Parsi logo musta .jpg"}]
Satuja ja tarinoita 13.7.2022 klo 11-14 Taiteilija kertoo tarinoita näyttelyn teosten takaa ja esittelee tapahtumaa varten mukana olevia töitä katsojille. Erkkola-Järvinen kertoo näyttelymatkakertomuksia sekä omasta matkastaan ja opintiestään taiteilijana.
KUUKAUDEN TAITEILIJA MARITA ERKKOLA-JÄRVINEN - Näyttelyn oheistapahtuma
HEINÄKUUN KUUKAUDEN TAITEILIJA MARITA ERKKOLA-JÄRVINEN
Satuja ja tarinoita Näyttelyn teoksiin liittyy pieniä tarinoita, mielikuvia ja satuja, esimerkiksi matkatarinoita ja matkoilta saatuja ideoita. Erkkola-Järvinen on etupäässä graafiikko. Esillä olevat teokset ovat metalligrafiikkaa. Mansikkapukuinen tyttö syntyi matkamuistosta: “Ollessani Prahassa taiteilijaresidenssissä jokin lehtikuva jäi mieleen. Se oli hassu, siinä oli nuoren naisen ympärillä olioita, kuin tonttuparvi. Ajattelin paljon jälkeenpäin naisen asentoa ja sitä outoa kuvaa, kun teksti oli Tšekin kielellä, enkä ymmärtänyt sitä. Myöhemmin aloin piirtelemään naishahmoa ja suunnittelin siihen ympärille metsän, jossa oli yö ja kuutamo. Puita ja lintuja, eläimiä ja kukkia. Naisesta tuli metsänhaltija, joka istuu isossa mekossaan vanhanaikaisella tuolilla ja keskustelee eläimien kanssa. Siinä istuu mansikkapukuinen tyttö öisessä metsässä metsän eläimiä ympärillään. Nekin ovat kaikki mielikuvitusta, ei ollut eläinkirjaa niitä tehdessä.” Erkkola-Järvinen on ollut graafikko Pentti Hännisen yksityiopetuksessa vuosien ajan. Maalausta hänelle opetti edesmennyt professori Eero Hiironen, jonka luona hän kävi kolme vuotta Pirkanpohjassa maalaamassa. Myös edesmennyt taidemaalari Veikko Koskinen opetti puupiirrosta kotiateljeessaan ja teki Erkkola-Järviselle erilaisia puupiirrosvälineitä. Grafiikan koulutusta hän on saanut Italiassa kahdessa eri kansainvälisessä grafiikan koulussa Urbinossa ja Venetsiassa. “Tällä hetkellä taide on pääasiallinen elämäni haaste ja työ. Se on kaikki kaikessa ja mikään muu ei ole niin tärkeää, paitsi terveys. Jos se jatkuu edes tällaisena niin olisi hienoa. Ehtisi vielä nähdä, kokea ja ehkä matkustella taiteen merkeissä”, Erkkola-Järvinen summaa. Tulossa ollut Sveitsin näyttely peruttiin koronan vuoksi viime hetkellä. Taiteilijalta on esillä maalaussarja Pirkanpohjassa, Sinisessä talossa elokuun 13. päivään saakka. Uutta on tekeillä ensi syksyn ja talven aikana, kuten näyttelyyn Keuruun museossa 2025 kuvataiteilija Juhani Järvisen kanssa.
Satuja ja tarinoita metalligrafiikan näyttely
DigiVointi-hankkeen maksuton työpaja: etätyösovellusten hyödyntäminen työssä
Työpajassa tutustutaan erilaisiin etätyösovelluksiin, ja testataan niitä käytännössä. Työpaja toteutetaan Seinäjoen ammattikorkeakoululla (Frami F, ATK-tila F409) ti 9.8. klo 10-12, ja etätoteutuksena Teamsissa to 11.8. klo 10-12. Ilmoittaudu työpajan lähi- tai etätoteutukseen viimeistään 5.8. osoitteessa https://link.webropol.com/…/digivointi-tyopaja… Etätyöpajaan ilmoittautuneet saavat sähköpostiin liittymislinkin työpajaan.
Maksuton, matalan kynnyksen työpaja hyvinvointi-, sosiaali- ja terveysalan työntekijöille
18€/15€ (15€ alennuslippu lapset alle 15-v / eläkeläiset / opiskelijat)
Törnävän Piiri, Huhtalantie 53, 60220 Seinäjoki
Teatteri Hysterian huikaisevan hauska koko perheen kesänäytelmä tuo Piirille vilinää ja vilskettä. Kiljusen herrasväki takaa, etteivät seikkailut kesälavalta lopu kesken. Kun Mökö tutustuu raitiovaunuihin Helsingin matkalla ja äiti Kiljunen toimii Linnanmäen vuoristoradan jarrumiehenä, on seurauksena ainakin sähkökatko ja massiivinen liikenneruuhka, puhumattakaan Korkeasaaren eläinten joukkopaosta. Miten ihmeessä Mökön ja Lurun syntymäpäivä liittyy siihen, että puusta sataa kissoja? Pärjääkö isä Kiljunen Suomen kuninkaana vallankumouksen keskellä, ja pystyykö hän poistamaan happamuuden valtakunnasta? Mahtaakohan poliisisedät Hokkanen ja Larsson onnistua jahdatessaan tätä sekasortoa aiheuttavaa perhettä, jonka tarkoitus pyhittää aina keinot ja sydän on kaaoksesta huolimatta paikallaan? Kun Kiljusen herrasväki pääsee teatteriin kertomaan seikkailuistaan, ei yleisö enää tiedä, mikä on totta ja mikä tarua: Niin uskomattomia ovat Kiljusen herrasväen moninaiset vaiheet!
Koko perheen hauskaakin hauskempi näytelmä Piirin kesälavalla 7.7. – 7.8.2022.
Lastenkulttuurikeskus Louhimo, Seinäjoen kulttuuripalvelut
Seinäjoen kaupungin Kesäsoittajat lähtevät kolme viikkoa kestävälle konserttikiertueelleen maanantaina heinäkuun 11. päivä. Kaikkiin julkisiin konsertteihin on vapaa pääsy, ja ne soveltuvat kaikenikäisille kuuntelijoille. Kesäsoittajien ohjelmisto koostuu monipuolisesta pop-, iskelmä- ja rock-musiikista eri vuosikymmeniltä. Tänäkin kesänä suurin osa konserteista toteutetaan ulkotiloissa, ja monissa kohteissa voi musiikista nauttia vaikkapa omalta parvekkeeltaan. Keikkamuutoksista vaikkapa huonon sään sattuessa tiedotetaan Kesäsoittajien omilla sosiaalisen median kanavilla. Kesäsoittajat ovat harjoitelleet ohjelmistonsa tuttuun tapaan Kalevan Navetan Kammiossa ja Lastenkulttuurikeskus Louhimon ohjauksessa. Yksityiskeikkoja tehdään myös lukuisiin palvelukoteihin, Sevas-koteihin ja päiväkoteihin ympäri Seinäjoen. 11.7. klo 15.00 Peräseinäjoen kirjasto 13.7. klo 12.00 Ylistaron kirjasto 13.7. klo 14.00 Kriikun Myllykaffila 14.7. klo 12.00 Nurmon Olotila 15.7. klo 13.30 Pikku Paussi 18.7. klo 13.00 M-talo, ulkolava 18.7. klo 15.00 Epstori 19.7. klo 15.00 Kalevan navetta, pop-rock 20.7. klo 14.00 Seinäjoen pääkirjasto 20.7. klo 16.00 Keskustori, pop-rock 21.7. klo 12.30 Nurmon kirjasto 21.7. klo 15.00 Kalevan navetta, lastenmusiikki 22.7. klo 11.00 Valkoinen puu 25.7. klo 11.00 Lintuviidan leikkikenttä 25.7. klo 13.00 Tuki- ja osaamiskeskus Eskoo 26.7. klo 12.30 Liikenne- ja fiilispuisto 26.7. klo 15.00 Mission Café 27.7. klo 11.30 Kyrkösjärven uimaranta 27.7. klo 14.00 Ideapark, Keskusareena 28.7. klo 13.00 Keskustori, Lasten päivä 28.7. klo 15.00 Torikeskus 29.7. klo 9.30 Hotelli-ravintola Alma 29.7. klo 14.00 Prisma Kesäsoittajat vuonna 2022 ovat Helena Heinonen, Aarre Jouppi, Roope Kaunisharju, Verneri Korpela ja Jussi Ojala. Heidän ohjauksestaan vastaa Timo Luostari, ja tuottajana toimii Jenni Packalén. Lisätietoa: www.facebook.com/sjksoi ja www.instagram.com/sjksoi/. Lämpimästi tervetuloa keikoille!
Seinäjoen kaupungin Kesäsoittajat kiertueella 11.7.-29.7.2022
Paula Korhonen, Kristiina Korjonen ja Samuel Lehikoinen KOHERENSSI Taidenäyttely
Näyttelyssä on esillä tussipiirustuksia ja akryyli - ja öljymaalauksia. Teoksia yhdistää abstrakti kuvakieli, joka on rakennettu toistamalla pientä yksittäistä elementtiä tai orgaanista muotoa paperille tai kankaalle, lopputuloksena on pikkutarkkoja ja hypnoottisia töitä. Paula Korhonen avaa näyttelyn nimeä näin: "Psykologiassa koheressin tunne tarkoittaa, kuinka ihminen ymmärtää ympäristöään, tajuaa merkityksiä ja hallitsee tilanteita. Fysiikassa koherenssi merkitsee samantaajuisia, toisiaan vahvistavia tai heikentäviä aaltoja. Täysin koherentteja aaltoja ei tosielämässä ole, ne ovat siis ihanteellisia. Näyttelymme kontekstissa koherenssi merkitsee tietynlaista täydelllisyyteen pyrkimistä, missä jokainen meistä pyrkii hallitsemanaan hitaasti etenevän toiston kautta kokonaisuutta, vain huomatakseen menettävänsä kontrollin." Toiston käyttäminen teosten tekemiseen puhuttelee taiteilijoita tekemisen tapana monella lailla. Korhosen mustavalkoiset tussipiirustukset käsittelevät pirstaloitumista, eristäytymistä ja yhteyden löytämistä, sekä luonnosta erkaantumista, Toiston käyttö maalauksen metodina on Korjoselle väline käsitellä optista värin sekoittumista; pienet maalinvedot muodostavat pohjamaalauksen päälle läpikuultavan harson ja maalauksia etäältä katsoessa luovat illuusion uusista sävyistä. Lehikoisen monokromaattiset ja kolmiulotteiset maalaukset kuvaavat unenomaisia välitiloja , joissa orgaaniset muodot ja tekstuurit yhdistyvät metalliseen ja elottomaan materiaalin tuntuun. Taiteilijat ovat toteuttaneet teoksensa tahoillaan. Ajatusmaailmojen ja tekoprosessien yhteneväisyys on saanut heidät kuitenkin pitämään yhteisnäyttelyä nyt jo toista kertaa. Ensimmäinen näyttely oli Porvoon Taidetehtaalla 2020. https://www.paulakorhonen.com/ https://kristiinakorjonen.com https://samuellehikoinen.com
Taidenäyttely, jossa esillä tussipiirroksia ja akryyli- ja öljymaalauksia